શાળાએ જતું કે ના જતું એક પણ બાળક બીમાર ના રહે તેવા આશયથી સમગ્ર દેશ માટે અનુકરણીય એવી શાળા આરોગ્ય તપાસ હાથ ધરાઈ... ‘શાળા આરોગ્ય તપાસણી’ એક નવતર અભિગમ છે, દેશ આખાએ ગુજરાતના આ અભિગમને આવકાર્યો છે. વર્ષ ૨૦૧૬-૧૭ દરમિયાન ૧,૫૪,૦૯,૨૪૩ બાળકોની આરોગ્ય તપાસ કરાઈ જેમાંથી ૧૭,૩૧,૬૨૫ બાળકોને સ્થળ પર સારવાર અને ૧,૭૧,૨૦૦ બાળકોને વધુ સારવાર માટે સંદર્ભ સેવાનો લાભ અપાયો છે. ૧,૩૯,૦૬૮ બાળકોને વિના મૂલ્યે ચશ્મા વિતરણ, ૫૨૫૦ બાળકોને હૃદયરોગની, ૧૪૯૪ બાળકોને કિડની રોગની, ૧૦૧૪ બાળકોને કિડની રોગની, ૧૦૧૪ બાળકોને કેન્સરની, ૬૦૦ બાળકોને કલબફૂટની, ૫૩૧ બાળકોને કોકલીયર ઇમ્પ્લાન્ટની, ૧૪૫૧ બાળકોને કલેફટલીપ/પેલેટની સારવાર, ૩૦ બાળકોને બોનમેરો ટ્રાન્સપ્લાન્ટ અને ૨૪ બાળકોને કીડની પ્રત્યારોપણ કરવામાં આવ્યું. આર્થિક રીતે નબળા પરિવારોને માટે અશક્ય એવી સારવાર રાજ્ય સરકારે વિના મૂલ્યે આપી.